અશ્વિન સાંકડશેરિયા વિષે જેટલી શરૂઆતી માહિતી મળી છે તે મુજબ તે મૂળ રાજકોટ છે અને દિલ્હીમાં રહી સોનીના વેપાર સાથે સંકળાયેલો છે. અશ્વિનને ભાજપના નેતા મનસુખ માંડવીયા સાથે પણ ઘરના સંબંધો હોવાની વાત બહાર પડી હતી. પણ આ મામલે અશ્વિને જણાવ્યું હતું કે આ તમામ વાત પાસ અનામત આંદોલન પહેલાની છે. જ્યારે મોટા ભાગના પાસ નેતાઓ ભાજપ જોડે જોડાયેલા હતા. અને અનામત આંદોલન શરૂ થયા પછી તેનો કોઇ ભાજપી નેતા સાથે સંબંધ નથી. બીજી તરફ કેન્દ્રીય રાજકીય મંત્રી મનસુખ માંડવીયાએ પણ વાયરલ તસવીરો વિષે જણાવ્યું છે કે તેમનો આ સાથે કોઇ સંબંધ નથી. અને આ સમગ્ર વીડિયો પ્રકરણમાં ભાજપનો કોઇ હાથ નથી. જો કે સાથે જ અશ્વિને જણાવ્યું કે હાર્દિક પટેલ દ્વારા પાટીદાર સમાજને ગેરમાર્ગે દોરવામાં આવતો હોવાથી તેણે હાર્દિકના આ વીડિયોને સમાજ સમક્ષ મૂક્યા છે.